CELEX: 22011D0040
Language: bg
Date: 2011-04-01 00:00:00
Title: Решение на Съвместния комитет на ЕИП № 40/2011 от 1 април 2011 година за изменение на приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП

30.6.2011   
            
            
               BG
            
            
               Официален вестник на Европейския съюз
            
            
               L 171/41
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 40/2011
   от 1 април 2011 година
   за изменение на приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XVIII към Споразумението бе изменено с Решение на Съвместния комитет на ЕИП № 141/2010 от 10 декември 2010 г. (1)
               
            
         
               (2)
            
            
               Директива 2010/18/ЕС на Съвета от 8 март 2010 г. за прилагане на ревизираното рамково споразумение за родителския отпуск, сключено между BUSINESSEUROPE, UEAPME, CEEP и ETUC, и за отмяна на Директива 96/34/ЕО (2) следва да бъде включена в Споразумението.
            
         
               (3)
            
            
               Считано от 8 март 2012 г. Директива 2010/18/ЕС отменя Директива 96/34/ЕО на Съвета (3), която е включена в Споразумението и съответно следва да бъде отменена от Споразумението, считано от 8 март 2012 г.,
            
         РЕШИ:
   Член 1
   Приложение XVIII към Споразумението се изменя, както следва:
   
               1.
            
            
               След точка 31 (Директива 97/81/ЕО на Съвета) се вмъква следната точка:
               
                           „31a.
                        
                        
                           
                              32010 L 0018: Директива 2010/18/ЕС на Съвета от 8 март 2010 г. за прилагане на ревизираното рамково споразумение за родителския отпуск, сключено между BUSINESSEUROPE, UEAPME, CEEP и ETUC, и за отмяна на Директива 96/34/ЕО (ОВ L 68, 18.3.2010 г., стр. 13).“
                        
                     
         
               2.
            
            
               Текстът на точка 32 (Директива 96/34/ЕО на Съвета) се заличава, считано от 8 март 2012 г.
            
         Член 2
   Текстовете на Директива 2010/18/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 април 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 април 2011 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 85, 31.3.2011 г., стр. 26.
   
      (2)  ОВ L 68, 18.3.2010 г., стр. 13.
   
      (3)  ОВ L 145, 19.6.1996 г., стр. 4.
   
      (4)  С отбелязани конституционни изисквания.